**Ժոզեպ Անտոնիո Գոմես Մորեյրա** (իսպ.՝ Josep Antonio Gómes Moreira, դեկտեմբերի 3, 1985(1985-12-03), Անդորրա լա Վելյա, Անդորրա, Անդորա), անդորացի ֆուտբոլիստ, «Ունիո Էսպորտիվա Սանտա Կոլոմա» ակումբի և Անդորայի ազգային հավաքականի դարպասապահը։

2004 թվականին սկսել է խաղալ «Անդորա» ակումբում, հետո խաղացել է «Էիվիսա Իբիսայում»։ Հետագայում ելույթ է ունեցել «Սյուդադ դե Վիկար», «Սան Ռաֆայել» և «Կարաբանչել» ակումբներում։ 2013 թվականին տեղափոխվել է Լեգանեսի «Ֆորտունա» ակումբ, հետո խաղացել է ֆրանսիական «Պեննուազում»։

Խաղացել է Անդորայի մինչև 17, 19 և 21 տարեկանների հավաքականներում։ 2006 թվականից հանդես է գալիս Անդորայի ազգային հավաքականում և համարվում է հիմնական դարպասապահը։ Ներկայումս հավաքականում խաղացել է 32 խաղ և բաց թողել 75 գոլ։

Կարիերա
-------

### Ակումբային կարիերա

Կարիերան սկսեց 2004 թվականին, Իսպանիայի 7-րդ դիվիզիոնի «Անդորա» ակումբում։ Այնտեղ խաղաց 2 տարի։

2006 թվականի ամռանը տեղափոխվեց «Էիվիսա Իբիսա» ակումբ։ 2006-07 մրցաշրջանում Գոմեսը խաղաց այլ անդորացիների՝ Մարսիո Վիեյրայի, Սերժի Մորենոյի և Տոնի Լիմայի հետ, թիմի հետ դարձավ Տերսերայի չեմպիոն, որից հետո թիմը հայտնվեց Սեկունդա Դիվիզիոն Բ-ում։ Այնտեղ խաղաց 11 խաղ։ Հաջորդ մրցաշրջանում իր հայրենակիցներից ակումբում միայն Մարկ Գարսիան էր, Գոմեսը խաղաց 21 խաղ, իսկ թիմը առաջնությունում զբաղեցրեց 7-րդ տեղը։ 2008-09 մրցաշրջանում «Էիվիսա Իբիսան» զբաղեցրեց 18-րդ տեղը և լքեց Սեկունդա Դիվիզիոն Բ-ն, իսկ Գոմեսը խաղաց 15 խաղ։ Ընդհանուր առմամբ ակումբում խաղաց 47 խաղ, երկար ժամանակ եղավ երկրորդ դարպասապահը։

2009 թվականի ամռանը ազատ գործակալի իրավունքներով տեղափոխվեց «Սյուդադ դե Վիկար» ակումբ և 2009-10 մրցաշրջանը անցկացրեց Իսպանիայի 4-րդ դիվիզիոնում ու խաղաց 17 խաղերում։ 2010 թվականին դարձավ «Սան Ռաֆայել» ակումբի ֆուտբոլիստը, որը նույնպես հանդես էր գալիս Սեկունդա Դիվիզիոն Բ-ում, և խաղաց ընդամենը 5 խաղ։ 2011-12 մրցաշրջանում խաղաց «Կարաբանչել» ակումբում։ 2013 թվականի ձմռանը տեղափոխվեց Լեգանեսի «Ֆորտունա» ակումբ։ Այնտեղ խաղաց 44 խաղ և խփեց 1 գոլ։ 2014 թվականի ամռանը իր հայրենակից Էմիլ Գարսիայի հետ տեղափոխվեց ֆրանսիական «Պեննուազ» ակումբ։ Թիմի կազմում խաղաց 2 խաղ և բաց թողեց 1 գոլ։ 2015 թվականին դարձավ «Ունիո Էսպորտիվա Սանտա Կոլոմա» ակումբի խաղացողը և 2014-15 մրցաշրջանի Պրիմերա Դիվիզիոյում խաղաց 3 խաղ։

### Կարիերան հավաքականում

Ժոզեպ Գոմեսը
2002 թվականի Եվրոպայի ֆուտբոլի պատանեկան առաջնության որակավորման փուլի շրջանակներում եղել է Անդորայի մինչև 17 տարեկանների հավաքականի կազմում և խաղացել է մեկ խաղ։ Անդորայի մինչև 19 տարեկանների հավաքականում խաղացել է 3 խաղ։ Անդորայի ֆուտբոլի երիտասարդական հավաքականում խաղացել է 2 խաղ։

2005 թվականին, երբ Գոմեսը 20 տարեկան էր, Անդորայի ազգային հավաքականի գլխավոր մարզիչ Դավիդ Ռոդրիգոն Գոմեսին սկսեց հրավիրել գաճաճ պետության թիմ, որը 2015 թվականի դեկտեմբերի 3-ի դրությամբ ՖԻՖԱ վարկանշայն աղյուսակում զբաղեցնում է 201-րդ տեղը։ 2005 թվականի մարտի 26-ին նա հայտնվեց Մունդիալ 2006-ի որակավորման տուրի շրջանակներում կայանալիք Հայաստան-Անդորա արտագնա խաղում խաղացող կազմի մեջ։ Խաղն ավարտվեց հայերի հաղթանակով (2-1), իսկ Գոմեսը ամբողջ խաղի ընթացքում նստեց պահեստայինների նստարանին։ Որոշ ժամանակ ևս Ժոզեպ Գոմեսը պահեստային դարպասապահ էր և Կոլդոյի հերթափոխորդը։

2006 թվականի օգոստոսի 16-ին Բելառուսի հավաքականի դեմ ընկերական խաղի ժամանակ Գոմեսը առաջնախաղ ունեցավ Անդորայի ազգային հավաքականի կազմում։ Դավիդ Ռոդրիգոն նրան խաղադաշտ դուրս բերեց ավելացված ժամանակում Կոլդոյի փոխարեն։ Խաղն ավարտվեց Բելառուսի հաղթանակով (3-0)։ 2007 թվականի նոյեմբերի 21-ին, Եվրո 2008-ի որակավորման խաղերի շրջանակներում, Ռուսաստանի դեմ խաղում նա երկրորդ անգամ ելույթ ունեցավ Անդորայի ազգային հավաքականի կազմում (0-1)։ Նա խաղի մեջ մտավ երկրորդ խաղակեսի սկզբին և անառիկ պահեց իր դարպասները։

2009 թվականի հունիսի 10-ին «Ուեմբլի» մարզադաշտում կայացած Անգլիայի դեմ խաղում Կոլդոն հավաքականի կազմում անցկացրեց իր վերջին խաղը։ Խաղն ավարտվեց Անգլիայի ջախջախիչ հաղթանակով (6-0), իսկ Ժոզեպ Գոմեսը 79-րդ րոպեին փոխարինեց Կոլդոյին։ Դրանից հետո Գոմեսը դարձավ հավաքականի հիմնական դարպասապահը։ 2009 թվականի սեպտեմբերի 5-ին Ուկրաինայի դեմ խաղում, չնայած Անդորայի 5-0 հաշվով պարտությանը, Գոմեսը լավ խաղաց և ԶԼՄ-ների կողմից ստացավ դրական գնահատականներ։ Մունդիալ 2010-ի որակավորման փուլում խաղաց 5 խաղ, որոնցում բաց թողեց 17 գոլ և ստացավ դեղին քարտ։

2011 թվականի փետրվարի 9-ին, Մոլդովայի դեմ ընկերական խաղում 38-րդ րոպեին հյուրերը 11-մետրանոց վաստակեցին, սակայն Գոմեսը հետ մղեց Անատոլի Դորոշի հարվածը։ Այնուամենայնիվ Անդորան զիջեց։ Եվրո 2012-ի որակավորման փուլում Գոմեսը խաղաց բոլոր 10 խաղերում՝ անցկացնելով ամբողջ 90 րոպեները և բաց թողեց 25 գոլ։ Մունդիալ 2014-ի որակավորման փուլում խաղաց 6 խաղ, որոնցում բաց թողեց 17 գոլ։

Ընդհանուր առմամբ Անդորայի ազգային հավաքականում խաղացել է 32 խաղ և բաց թողել 75 գոլ։

Ձեռքբերումներ
-------------

* Տերսերայի չեմպիոն (1)՝ 2006-07

Անձնական կյանք
--------------

Ունի պորտուգալական արմատներ։ Անգլիայում աշխատել է որպես ձեռնարկատեր։ Տիրապետում է անգլերենին։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Էիվիսա Իբիսան 2006-07 մրցաշրջանում» (իսպաներեն). ceroacero.es. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
4. ↑  «Էիվիսա Իբիսան 2008-09 մրցաշրջանում» (իսպաներեն). ceroacero.es. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
5. 1 2  Ալեքսանդր Տիտեև (21.11.2007). «Իսպանիայի չորրորդ դիվիզիոնի հավաքականը» (ռուսերեն). Чемпионат.com. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
6. ↑  Պրոֆիլը *transfermarkt.com* կայքում
7. ↑  «Խաղացողի պրոֆիլը» (կատալաներեն). Անդորայի ֆուտբոլի ֆեդերացիա. Վերցված է 2015 թ․ մայիսի 27-ին.(չաշխատող հղում)
8. ↑  Վիճակագրությունը *UEFA.com* կայքում(չաշխատող հղում)
9. ↑  «Հավաքականների վարկանիշ» (անգլերեն). ՖԻՖԱ-ի պաշտոնական կայք. Արխիվացված է օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
10. ↑  «Հայաստան - Անդորա խաղի արձանագրությունը» (անգլերեն). soccerway.com. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
11. ↑  «Բելառուս - Անդորա խաղի արձանագրությունը» (ռուսերեն). eu-football.info. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
12. ↑  «Անդորա - Ռուսաստան խաղի արձանագրությունը» (ռուսերեն). eu-football.info. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
13. ↑  «Անգլիա - Անդորա խաղի արձանագրությունը» (ռուսերեն). eu-football.info. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
14. ↑  «Անդորա - Ղազախստան խաղի անոնսը» (ռուսերեն). sports.kz. 09.09.2009. Արխիվացված օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
15. ↑  «Մունդիալ 2010-ի որակավորման փուլի խաղերի ցանկը» (ռուսերեն). Чемпионат.com. Արխիվացված է օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
16. ↑  «Ընկերական խաղում Անդորան զիջեց Մոլդովային» (ռուսերեն). newsmoldova.ru. 09.02.2011. Արխիվացված է օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
17. ↑  «Եվրո 2012-ի որակավորման փուլի խաղերի ցանկը» (ռուսերեն). Чемпионат.com. Արխիվացված է օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.
18. ↑  «Մունդիալ 2014-ի որակավորման փուլի խաղերի ցանկ» (ռուսերեն). Чемпионат.com. Արխիվացված է օրիգինալից 2014 թ․ օգոստոսի 8-ին. Վերցված է 2014 թ․ օգոստոսի 4-ին.
19. ↑  Մաքսիմ Լյապին (02.09.2010). «Зарплата – от 1500 до 2500. Костяк сборной Андорры составляют «белые воротнички», чей месячный доход составляет меньшую сумму, чем у наших игроков первого дивизиона» (ռուսերեն). Սովետսկի սպորտ. Արխիվացված է օրիգինալից 2013 թ․ մայիսի 14-ին. Վերցված է 2013 թ․ մայիսի 11-ին.

Արտաքին հղումներ
----------------

* Պրոֆիլը *futbolme.com* կայքում (իսպ.)
* Պրոֆիլը *weltfussball.de* կայքում (գերմ.)
* Պրոֆիլը *eu-football.info*(չաշխատող հղում)
 կայքում (ռուս.)
* Պրոֆիլը *soccerway.com* կայքում (անգլ.)
* Վիճակագրությունը *National Football Teams* (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժոզեպ Գոմես» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · eu-football.info (խաղացող) · FootballDatabase.eu · lapreferente.com · National Football Teams.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |